ᱜᱳᱸᱫᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱜᱳᱸᱫᱤᱭᱟ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: G) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱜᱳᱸᱫᱤᱭᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱟᱨ ᱵᱤᱫᱫᱷᱚᱵᱽ ᱨᱮᱱᱟᱜ ᱯᱩᱭᱞᱩ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱨᱮ ᱢᱤᱥᱴ ᱠᱩᱞᱤᱝ ᱥᱤᱥᱴᱮᱢ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱱᱟᱜᱽᱯᱩᱨ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱟᱜᱽᱯᱩᱨ-ᱪᱷᱚᱛᱛᱤᱥᱜᱚᱲ ᱨᱮᱞᱣᱮ ᱫᱚ ᱑᱘᱗᱑ ᱥᱮᱨᱢᱟ ᱨᱮ ᱥᱟᱨᱵᱷᱮ ᱮᱦᱚᱵ ᱛᱟᱭᱚᱢ ᱑᱘᱗᱘ ᱥᱮᱨᱢᱟ ᱨᱮ ᱒᱔᱐ ᱠᱤᱞᱚᱢᱤᱴᱚᱨ (᱑᱔᱙ ᱢᱟᱭᱤᱞ) ᱱᱟᱜᱽᱯᱩᱨ-ᱨᱟᱡᱽᱱᱟᱱᱫᱽᱜᱟᱶ ᱦᱟᱹᱴᱤᱧ ᱨᱮᱱᱟᱜ ᱵᱮᱱᱟᱣ ᱮᱦᱚᱵ ᱞᱮᱱᱟ ᱾ ᱑᱘᱘᱐ ᱥᱮᱨᱢᱟ ᱨᱮ ᱱᱟᱜᱽᱯᱩᱨ-ᱛᱩᱢᱥᱟᱨ ᱰᱟᱦᱟᱨ ᱦᱟᱹᱴᱤᱧ ᱟᱨ ᱑᱘᱘᱐ ᱥᱮᱨᱢᱟ ᱨᱮ ᱛᱩᱢᱥᱟᱨ ᱰᱟᱦᱟᱨ-ᱨᱟᱡᱽᱱᱟᱱᱫᱽᱜᱟᱶ ᱦᱟᱹᱴᱤᱧ ᱮᱛᱚᱦᱚᱵ ᱞᱮᱱᱟ ᱾

ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱫᱚ ᱑᱘᱘᱗ ᱥᱟᱞ ᱨᱮ ᱱᱟᱜᱽᱯᱩᱨ ᱟᱨ ᱪᱷᱚᱛᱛᱤᱥᱜᱚᱲ ᱨᱮᱞᱣᱮ ᱨᱮᱱᱟᱜ ᱩᱛᱷᱱᱟᱹᱣ ᱟᱨ ᱵᱤᱞᱟᱥᱯᱩᱨ ᱠᱷᱚᱱ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱛᱮᱭᱟᱨ ᱞᱮᱱᱟ ᱾ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱱᱟᱜᱽᱯᱩᱨ ᱠᱷᱚᱱ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱢᱩᱬ ᱞᱟᱭᱤᱱ ᱫᱚ ᱑ ᱯᱷᱮᱵᱽᱨᱩᱣᱟᱨᱤ ᱑᱘᱙᱑ ᱨᱮ ᱢᱟᱞᱜᱟᱹᱰᱤ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱱᱟ ᱾

ᱜᱳᱸᱫᱤᱭᱟ-ᱱᱟᱜᱽᱵᱷᱤᱨ-ᱱᱟᱜᱽᱯᱩᱨ ᱞᱟᱭᱤᱱ ᱫᱚ ᱑᱙᱐᱘ ᱥᱟᱞ ᱨᱮ ᱵᱮᱵᱚᱥᱛᱟ ᱞᱟᱹᱜᱤᱫ ᱛᱮ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾

ᱥᱚᱛᱯᱩᱨᱟ ᱨᱮᱞᱣᱮ ᱨᱮᱱᱟᱜ ᱜᱳᱸᱫᱤᱭᱟ-ᱱᱟᱜᱽᱯᱩᱨ ᱞᱟᱭᱤᱱ ᱫᱚ ᱑᱓ ᱮᱯᱨᱤᱞ ᱑᱙᱐᱓ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱜᱮᱡᱽ ᱵᱚᱫᱚᱞ
᱒᱔᱐ ᱠᱤᱞᱚᱢᱤᱴᱚᱨ (᱑᱔᱙ ᱢᱤᱞ) ᱱᱮᱨᱳ-ᱜᱮᱡᱽ ᱜᱳᱱᱫᱤᱭᱟ-ᱪᱟᱱᱫᱟ ᱯᱷᱳᱨᱴ ᱞᱟᱭᱤᱱ ᱫᱚ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ ᱨᱮ ᱵᱚᱫᱚᱞ ᱨᱮᱱᱟᱜ ᱠᱟᱹᱢᱤ ᱫᱚ ᱰᱤᱥᱮᱢᱵᱚᱨ ᱒᱐᱑᱒ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱜᱳᱱᱫᱤᱭᱟ-ᱣᱟᱰᱥᱟ ᱦᱟᱹᱴᱤᱧ ᱨᱮᱱᱟᱜ ᱯᱩᱭᱞᱩ ᱛᱷᱚᱠ ᱫᱚ ᱒᱕ ᱥᱮᱯᱴᱮᱢᱵᱚᱨ ᱑᱙᱙᱔ ᱨᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱᱟ ᱾ ᱣᱚᱰᱥᱟ-ᱱᱟᱜᱽᱵᱷᱚᱨ ᱦᱟᱹᱴᱤᱧ ᱨᱮᱱᱟᱜ ᱫᱚᱥᱟᱨ ᱛᱷᱚᱠ ᱫᱚ ᱒᱐ ᱯᱷᱮᱵᱽᱨᱩᱣᱟᱨᱤ ᱑᱙᱙᱗ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱱᱟᱜᱽᱵᱷᱚᱨ-ᱪᱟᱱᱫᱟ ᱯᱷᱳᱨᱴ ᱦᱟᱹᱴᱤᱧ ᱫᱚ ᱫᱟᱯᱟᱞ ᱟᱠᱟᱫ ᱯᱩᱱ ᱟᱱᱟᱜ ᱛᱷᱚᱠ ᱫᱚ ᱑᱓ ᱡᱟᱱᱩᱣᱟᱨᱤ ᱑᱙᱙᱙ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱪᱟᱱᱫᱟ ᱯᱷᱳᱨᱴ-ᱵᱚᱞᱦᱟᱨᱥᱟᱦ ᱦᱟᱹᱴᱤᱧ ᱫᱚ ᱒ ᱡᱩᱞᱟᱭ ᱑᱙᱙᱙ ᱠᱷᱚᱱ ᱪᱟᱪᱞᱟᱣ ᱞᱮᱱᱟ ᱛᱟᱦᱮᱸᱫ ᱾

ᱜᱳᱸᱫᱤᱭᱟ-ᱵᱟᱞᱟᱜᱷᱟᱴ ᱱᱮᱨᱳ-ᱜᱮᱡᱽ ᱥᱮᱠᱥᱚᱱ ᱫᱚ ᱵᱨᱚᱰᱜᱮᱡᱽ ᱨᱮ ᱵᱚᱫᱚᱞ ᱞᱟᱹᱜᱤᱫ ᱛᱮ ᱡᱟᱱᱩᱣᱟᱨᱤ ᱒᱐᱐᱓ ᱥᱟᱞ ᱠᱷᱚᱱ ᱵᱚᱸᱫᱽ ᱟᱠᱟᱱᱟ ᱾ ᱱᱚᱣᱟ ᱫᱚ ᱖ ᱥᱮᱯᱴᱮᱢᱵᱚᱨ ᱒᱐᱐᱕ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱮᱦᱚᱵ ᱞᱮᱱᱟ ᱾ ᱵᱟᱞᱟᱜᱷᱟᱴ ᱠᱷᱚᱱ ᱠᱚᱴᱚᱝᱜᱤ ᱫᱷᱟᱹᱵᱤᱡᱟᱜ ᱦᱚᱨ ᱫᱚ ᱒᱐᱑᱐ ᱥᱟᱞ ᱨᱮ ᱱᱮᱨᱳ ᱜᱮᱡᱽ ᱠᱷᱚᱱ ᱵᱨᱚᱰ ᱜᱮᱡᱽ ᱨᱮ ᱵᱷᱮᱜᱟᱨ ᱞᱮᱱᱟ ᱾ ᱟᱨ ᱠᱚᱴᱚᱝᱜᱤ ᱠᱷᱚᱱ ᱛᱤᱨᱳᱰᱤ ᱫᱷᱟᱹᱵᱤᱡᱟᱜ ᱦᱚᱨ ᱫᱚ ᱱᱤᱛᱚᱜ ᱵᱷᱮᱜᱟᱨᱚᱜ ᱠᱟᱱᱟ ᱾ ᱜᱳᱸᱫᱤᱭᱟ-ᱡᱟᱵᱟᱞᱯᱩᱨ ᱜᱮᱡᱽ ᱵᱚᱫᱚᱞ ᱯᱨᱚᱡᱮᱠᱴ ᱫᱚ ᱢᱤᱫ ᱢᱟᱱᱟᱣ ᱯᱨᱚᱡᱮᱠᱴ ᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱯᱟᱱᱤᱭᱟᱡᱳᱵᱽ-ᱜᱳᱸᱫᱤᱭᱟ ᱟᱨ ᱜᱳᱸᱫᱤᱭᱟ-ᱵᱷᱚᱸᱰᱟᱨᱟ ᱨᱳᱰ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱞᱰ ᱫᱚ ᱑᱙᱙᱐-᱑᱙᱙᱑ ᱥᱟᱞ ᱨᱮ ᱦᱩᱭ ᱞᱮᱱᱟ ᱾ ᱜᱳᱸᱫᱤᱭᱟ-ᱱᱟᱜᱽᱵᱷᱤᱲ-ᱵᱚᱞᱦᱟᱨᱥᱟᱦ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱞᱰ ᱫᱚ ᱒᱐᱑᱘ ᱨᱮ ᱦᱩᱭ ᱞᱮᱱᱟ ᱾

ᱡᱟᱵᱟᱞᱯᱩᱨ ᱡᱚᱲᱟᱣ
ᱜᱳᱸᱫᱤᱭᱟ-ᱡᱟᱵᱟᱞᱯᱩᱨ ᱞᱟᱭᱤᱱ ᱫᱚ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱟᱡᱽ ᱛᱮ ᱩᱛᱷᱱᱟᱹᱣ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱢᱤᱫᱴᱟᱹᱝ ᱞᱟᱭᱤᱱ ᱤᱞᱮᱠᱴᱨᱤᱠᱯᱷᱟᱭᱤᱰ ᱦᱟᱹᱴᱤᱧ ᱠᱟᱱᱟ ᱾ ᱟᱞᱟᱦᱟᱵᱟᱫᱽ/ᱠᱟᱴᱱᱤ ᱯᱟᱦᱴᱟ ᱠᱷᱚᱱ ᱪᱮᱱᱱᱟᱭ/ᱦᱟᱭᱫᱨᱟᱵᱟᱫᱽ/ᱵᱮᱝᱜᱟᱞᱩᱨᱩ ᱯᱟᱦᱴᱟ ᱥᱮᱱᱚᱜᱟᱜ ᱴᱨᱮᱱ ᱞᱟᱹᱜᱤᱫ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱰᱟᱦᱟᱨ ᱠᱟᱱᱟ ᱟᱨ ᱱᱚᱣᱟ ᱯᱟᱦᱴᱟ ᱠᱷᱚᱱ ᱮᱴᱟᱜ ᱯᱟᱦᱴᱟ ᱥᱮᱱᱚᱜᱟᱜ ᱴᱨᱮᱱ ᱨᱮᱱᱟᱜ ᱥᱟᱺᱜᱤᱧ ᱫᱚ ᱒᱕᱐ ᱠᱤᱞᱚᱢᱤᱴᱚᱨ ᱠᱚᱢ ᱦᱩᱭᱩᱜᱼᱟ ᱾ ᱜᱳᱸᱫᱤᱭᱟ ᱫᱚ ᱥᱟᱢᱟᱝ-ᱯᱟᱪᱮ ᱟᱨ ᱮᱛᱚᱢ-ᱠᱚᱧᱮ ᱠᱨᱚᱥ-ᱠᱚᱱᱴᱨᱤ ᱰᱟᱦᱟᱨ ᱨᱮᱱᱟᱜ ᱢᱤᱫ ᱡᱚᱲᱟᱣ ᱴᱷᱟᱶ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱜᱳᱸᱫᱤᱭᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱱᱟᱜᱽᱯᱩᱨ ᱮᱥ.ᱤ.ᱥᱤ. ᱨᱮᱞᱣᱮ ᱦᱟᱹᱴᱤᱧ